Diari Oficial de la Generalitat Valenciana


Sumari del DOGV 3852, del 06-10-2000 (2000/7977)

RESOLUCIÓ de 29 de setembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre l'Instituto de la Juventud i l'Institut Valencià de la Joventut (IVAJ), per a la realització d'activitats d'intercanvi juvenil.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3852

Data del DOGV
:   06-10-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/7977


Data del document
:   29-09-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Institut Valencià de la Joventut Generalitat Jove
    * cooperació administrativa
    * intercanvi de joves
    * administració central
    * jove

RESOLUCIÓ de 29 de setembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre l'Instituto de la Juventud i l'Institut Valencià de la Joventut (IVAJ), per a la realització d'activitats d'intercanvi juvenil. [2000/X7977]
  
Subscrit, després de la tramitació prèvia reglamentària, entre l'Instituto de la Juventud i l'Institut Valencià de la Joventut (IVAJ), el 5 de setembre de 2000, un Conveni de col·laboració per a la realització d'activitats d'intercanvi juvenil, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0578/2000, i que figura com a annex d'aquesta resolució.
  
València, 29 de setembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre l'Instituto de la Juventud i l'Institut Valencià de la Joventut (IVAJ), per a la realització d'activitats d'intercanvi juvenil.
  
Madrid, a 5 de setembre de 2000,
  
Reunits
  
D'una banda, la senyora Elena Azpiroz Villar, directora general de l'Instituto de la Juventud, nomenada per Reial Decret 492/1999, de 18 de març (BOE núm. 67, de 19 de març), que actua en nom i representació d'aquell, en virtut de les competències que li corresponen segons la disposició addicional tretzena de la Llei 30/1992, de 26 de novembre, modificada per la Llei 4/1999, de 13 de gener,
  
I, d'una altra, el senyor Carlos Mazón Guixot, director general de l'Institut Valencià de la Joventut, d'acord amb el que estableix l'article 7.3 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut.
  
Exposen
  
Primer
  
Que l'Instituto de la Juventud, d'acord amb el que estableix l'article 2 del Reial Decret 2.614/1996, de 20 de desembre (BOE de 10 de gener de 1997), sobre la seua estructura orgànica i funcions, en relació amb els articles 48 i 149.1.3ª de la Constitució, té, entre altres finalitats:
  
- El foment de les relacions i de la cooperació internacional en matèria de joventut.
  
- L'execució de la política del Departament quant a la joventut, en col·laboració amb les administracions públiques i els departaments ministerials les activitats dels quals incidisquen sobre aquest sector de la població.
  
Segon
  
Que l'Institut Valencià de la Joventut té encomanat l'exercici de les competències exclusives que, en matèria de joventut, corresponen a la Comunitat Valenciana en el seu àmbit territorial, de conformitat amb l'article 31.25 del seu Estatut d'Autonomia.
  
Tercer
  
Que com que s'ha previst, en el marc de la cooperació en matèria de joventut entre l'Estat espanyol i altres països, la realització de programes d'intercanvi que es materialitzaran en l'àmbit territorial de la Comunitat Valenciana, s'ha de comptar amb la col·laboració d'aquesta Comunitat.
  
Per això, ambdues parts acorden subscriure aquest conveni de col·laboració que es regirà per les següents
  
Estipulacions
  
Primera
  
Aquest conveni té per objecte establir la col·laboració entre l'Instituto de la Juventud i l'Institut Valencià de la Joventut per a la realització dels programes d'intercanvi juvenil aprovats per les subcomissions mixtes d'Intercanvi Juvenil i dels programes d'aplicació dels convenis culturals que es despleguen en l'àmbit territorial d'aquesta Comunitat Autònoma.
  
Segona
  
La col·laboració a què fa referència l'estipulació anterior es realitzarà per a l'execució del programa següent:
  
Subcomissió Mixta Hispanoalemanya
  
Programa A.13
  
Encontre a València, durant 7 dies, sobre la participació juvenil i la igualtat d'oportunitats, amb 8 participants alemanys. Execució a càrrec del Consell de la Joventut de la Comunitat Valenciana.
  
Aportació màxima de l'Instituto de la Juventud: 543.000 PTA, per als conceptes d'estada, assegurances, transport intern, activitats culturals i interpretació.
  
Subcomissió mixta Hispanoitalitana
  
Programa B.18 E
  
Encontre a Torrent, durant 7 dies, sobre la protecció mediambiental, amb 8 participants italians. Execució a càrrec de l'Ajuntament de Torrent.
  
Aportació màxima de l'Instituto de la Juventud: 464.000 PTA, per als conceptes d'estada, transport intern i activitats culturals.
  
Tercera
  
1. Els compromisos d'ambdues parts seran els següents:
  
1.1 De l'Instituto de la Juventud
  
a) La relació institucional amb els ministeris dels països amb els quals s'han establit programes de cooperació en matèria de joventut, tot determinant-ne els continguts i les condicions generals per a la realització dels programes.
  
b) La facilitació de la informació necessària a l'Institut Valencià de la Joventut per al desplegament de les activitats.
  
c) L'aportació de la quantitat màxima d'un milió set mil pessetes (1.007.000,- PTA.) a càrrec del concepte pressupostari 226 del seu pressupost vigent. Aquesta aportació serà lliurada per l'Instituto de la Juventud «en ferm, després del compte previ».
  
1.2 De l'Institut Valencià de la Joventut
  
a) L'execució dels programes a què fa referència l'estipulació anterior, tot aportant-n'hi la infraestructura necessària per al desplegament.
  
b) La rendició del compte a l'Instituto de la Juventud per part de la Comunitat Valenciana es farà d'acord amb les normes economicoadministratives d'aquell.
  
Quarta
  
Una vegada acabada cada una de les activitats, es trametrà a l'Instituto de la Juventud, en el termini de 30 dies, un informe que en contindrà les conclusions, els suggeriments o les propostes obtingudes.
  
Cinquena
  
Aquest conveni tindrà vigència fins al 30 de novembre de 2000. En cas d'incompliment per alguna de les parts de les obligacions contretes mitjançant aquest conveni, l'altra podrà denunciar-ho i donar per resolt el conveni.
  
Sisena
  
Aquest conveni està exclòs de l'àmbit de la Llei de Contractes de les Administracions Públiques, en virtut del que estableix l'article 3.1.c del dit text legal.
  
Setena
  
Les qüestions litigioses que pogueren derivar-se aquest conveni, atesa la seua naturalesa juridicoadministrativa, estaran sotmeses a la jurisdicció contenciosa administrativa.
  
I, en prova de conformitat, les parts signen aquest conveni en exemplar duplicat, tot quedant-ne un en poder de cada part, en la data i al lloc susdits.
  
La directora general de l'Instituto de la Juventud,
  
ELENA AZPIROZ VILLAR
  
El director general de l'Institut Valencià de la Joventut,